ועדת הפנים והגנת הסביבה, כנסת 20, פרוטוקול מספר 648, 2018-06-12 12:16

יואב קיש: שלום.

יואב קיש: אני פותח את ישיבת ועדת הפנים והגנת הסביבה בנושא סמכויות רשויות המדינה לבטל אשרות עבודה לפעילי BDS.

יואב קיש: אני חייב לומר שאנחנו נתייחס לכל משמעויות בנושא אשרות עבודה, בעיקר לנוכח ההתפתחויות האחרונות שיש לנו.

יואב קיש: שלום לחברי הכנסת.

יואב קיש: אנחנו בוועדה הזו דנים ארוכות בנושא אשרות עבודה לעובדים זרים בתחום סיעודי ובתחומים אחרים ובכל הקשר עם מינהל האוכלוסין.

יואב קיש: הנושא שעלה על הפרק ואני מבין שהוא באיזשהו הליך משפטי ואני אשמח לשמוע עדכון, לפחות מה זה אומר, זה הנושא של אשרת העבודה לעומר שאקיר, פעיל ארגון Human rights watch, שלהבנתי שר הפנים אריה דרעי החליט שלא לאשר את המשך אשרת העבודה שלו.

יואב קיש: זו הייתה ההמלצה.

יואב קיש: אני רוצה לדעת האם להמלצה זו שותפים כל הגורמים הרלוונטיים של הממשלה ביניהם כמובן גם השר לביטחון הפנים ונושאים אסטרטגיים ומשרד המשפטים.

יואב קיש: אני אתחיל בשמיעת עמדת רשות האוכלוסין.

יואב קיש: תאמרו מה היה ההליך שהתקיים והיכן אנחנו נמצאים היום.

יואב קיש: תעדכנו אותנו.

יואב קיש: אני רוצה לשמוע מה הסטטוס, מה קורה ואיפה זה עומד.

נעמה פלאי: אני רוצה להבהיר שיש כאן עתירה תלויה ועומדת שהוגשה על ידי עומר שאקיר, עתירה שניתן בה צו ביניים בשלב זה.

נעמה פלאי: טרם הוגשה עמדת המדינה ולכן יש כאן פרטים שלא ניתן לדבר עליהם כל עוד הם בהליך משפטי.

נעמה פלאי: את ההשתלשלות העובדתית אפשר להציג.

נעמה פלאי: מדובר בבקשה לאישור מתן היתר עבודה ורישיון עבודה למר עומר שאקיר בארגון Human rights watch.

נעמה פלאי: הבקשה הוגשה בשנת 2017 ובמרס 2017 היא אושרה.

נעמה פלאי: בעקבות מידע שהתקבל לאחרונה, במאי 2018, יצאה החלטה משר הפנים לפיה לא יוארך.

נעמה פלאי: זאת אומרת, ניתן לו רישיון ישיבה ועבודה לשנה אחת.

נעמה פלאי: הוגשה בקשה להארכה ושר הפנים החליט שלא להאריך את רישיון העבודה שלו בישראל על סמך מידעים בענייני BDS.

נעמה פלאי: עוד נמסר שהמשמעות אינה ביטול ההיתר של הארגון וככל שתוגש בקשה לעבודה של מומחה אחר בישראל, היא תיבדק בהתאם לכללים הנהוגים.

יואב קיש: שאלה אחת.

יואב קיש: כאשר אנחנו עוסקים בביטול אשרת עבודה – ואני מדבר באופן כללי, לא ניכנס כרגע לנושא עומר שאקיר – או בעצם בקשה לחידוש - - -

אמיר אוחנה: אי הארכה.

יואב קיש: אי הארכה.

יואב קיש: בקשה לחידוש.

יואב קיש: ברור לי לגמרי שזו סמכות שר הפנים.

יואב קיש: השאלה מה השיקולים ומה הקריטריונים.

יואב קיש: אני מניח שזה מוסדר בחוק.

קריאה: כן.

קריאה: יש סעיף מיוחד.

יואב קיש: לא רק ל-BDS אלא בכלל.

יואב קיש: אני רוצה להבין מה השיקולים ומה הסעיף.

יואב קיש: תומר, אם אתה מכיר, תגיד לנו אתה.

נעמה פלאי: אתה רוצה לשמוע באופן כללי על הנושא של העסקת מומחים?

יואב קיש: לא.

יואב קיש: לא כללי.

תומר רוזנר: אשרות ורישיונות.

יואב קיש: אני רוצה להבין מהיכן הסמכות בחוק למניעת אישור לפעיל BDS.

יואב קיש: אחרי כן נשאל אם הוא פעיל או לא.

נעמה פלאי: בשנת 2017 נכנס לתוקף תיקון חוק הכניסה לישראל שקבע שלא יינתנו אשרות ורישיונות למי שהוא פעיל BDS, פעיל חרם, והמשמעות שלא יינתנו אשרות ורישיונות זה כל סוגי האשרות והרישיונות למדינת ישראל שזה לתיירי ולעובדים זרים.

נעמה פלאי: הוחרגו משם תושבי קבע ואזרחים אבל כל סוגי הרישיונות במדינת ישראל כפופים לתיקון חוק הזה כשבע

נעמה פלאי: צם סמכות שר הפנים שלא לתת להיכנס לישראל ולא לתת רישיונות בישראל היא סמכות כללית ורחבה שבשיקול הדעת לפי חוק הכניסה, גם עוד לפני תיקון החוק.

יואב קיש: ברור.

יואב קיש: זו זכות שהיא איננה מוקנית לאחרים.

נעמה פלאי: גם לפני תיקון החוק הייתה לו סמכות כללית שלא לאשר.

נעמה פלאי: במסגרת כל הנושא של ה-BDS התקיים צוות שכלל משרדי ממשלה רבים שדן בכל הנושא של ה-BDS ושאלת מניעת כניסה לישראל לפעילי BDS וגובשו תבחינים ברורים שפורסמו באתר שמגדירים את האוכלוסייה עליה אנחנו מדברים.

נעמה פלאי: הרעיון הוא לא לסרב לכל פעיל BDS אלא פעילים מרכזיים בארגון או פעיל שאינו בארגון שהוא פעיל מרכזי ופועל באופן מתמשך ורציף.

נעמה פלאי: על הבסיס הזה, אלה הסירובים.

יואב קיש: הבנתי.

יואב קיש: זו הייתה תשובה לשאלתי ותודה לך.

יואב קיש: אני רוצה לשמוע מנציג השר לנושאים אסטרטגיים מה עמדתכם ספציפית לגבי עומר שאקיר, האם הוא פעיל BDS או לא.

ליאת גלזר: המשרד הגיש לשר הפנים חוות דעת מקצועית שממליצה לשר הפנים לא לחדש את האשרה.

יואב קיש: ספציפית לעומר שאקיר.

ליאת גלזר: ספציפית לעומר שאקיר.

טלב אבו עראר: איזה שר.

יואב קיש: השר גלעד ארדן אחראי על ביטחון הפנים ונושאים אסטרטגיים והוא מרכז את כל המאבק ב-BDS.

ליאת גלזר: העמדה המקצועית של המשרד היא שעומר שאקיר עונה על התבחינים שנעמה ציינה ולכן התיקון לחוק מבחינתנו חל לגביו.

יואב קיש: זו ההתנהלות כמו שאמורה להיות לפי החוק של הממשלה.

יואב קיש: אם כך, אני מנסה להבין מה מאתגרים בבית משפט.

יואב קיש: אני אחדד את השאלה.

יואב קיש: האם מאתגרים את הסמכות של שר הפנים לבטל או את ההחלטה על כך שהוא פעיל BDS?

ליאת גלזר: את ההחלטה הספציפית.

אמיר אוחנה: חוות הדעת שהעברתם היא גלויה?

ליאת גלזר: חוות הדעת שהעברנו, אנחנו העברנו אותה לשר הפנים, על בסיסה היא קיבל בסופו של יום את ההחלטה.

ליאת גלזר: לפני ששר הפנים קיבל את ההחלטה, כמקובל במשפט המינהלי, הוא ערך לעומר שאקיר שימוע ובמסגרת השימוע נמסרה לו חוות הדעת והוא אף פרסם אותה בעצמו באתרים שונים.

אמיר אוחנה: זאת אומרת, היא גלויה.

ליאת גלזר: כן.

ליאת גלזר: היא גלויה.

יואב קיש: משרד החוץ.

יואב קיש: אני רוצה לדעת אם אתם מצטרפים לעמדת המשרדים או שיש לכם תפיסה אחרת.

נועם כץ: אנחנו לא בעלי סמכות או אחריות.

נועם כץ: יש לנו סמכות בתחום אחד, להפיץ שיקולים מדיניים שנוגעים ליחסי החוץ שנוגעים לסיפור הזה.

נועם כץ: אנחנו הצפנו בפעם הראשונה שהוא קיבל את האשרה.

נועם כץ: הוא קיבל את האשרה אחרי שהדברים נשקלו, כל קשת השיקולים נשקלה, וחשבנו שהשיקולים האלה עדיין עומדים והגשנו אותם.

יואב קיש: מתי?

נועם כץ: הגשנו אותם לשר הפנים.

נועם כץ: שר הפנים שקל אותם.

יואב קיש: אני רוצה להבין שוב.

יואב קיש: אם אני עוזב רגע את ההחלטה לפני שנה מדוע לתת לו או לא לתת לו, ויכוח או לא ויכוח, מה היה, לחצים פוליטיים בינלאומיים ושם אותם בצד.

יואב קיש: אנחנו מדברים על נקודת הזמן, היום.

יואב קיש: יש הגדרת תבחין של המשרד לנושאים אסטרטגיים ולפי ההגדרה הזאת – יש גם חוות דעת שאנחנו מבינים שהיא הפכה להיות ציבורית – ברורה למשרד הפנים.

יואב קיש: שר הפנים עשה שימוע וקיבל את חוות דעתכם.

יואב קיש: מה חוות דעתכם בעניין?

יואב קיש: האם אתם נכנסתם בכלל לחשיבה אם הוא BDS כן או לא או הסתכלתם האם יש כאן השלכות פוליטיות מדיניות?

נועם כץ: קודם כל, אנחנו שוקלים את השיקול המדיני, של יחסי החוץ, כולל ההיבטים התקשורתיים והאחרים שיכולים להיות.

נועם כץ: זה התחום העיקרי.

נועם כץ: בתחום התבחינים, התחושה שלנו, אבל זה נתון, זה בהחלט דבר שנתון לשיקולו של שר הפנים, היא שלא היה חידוש בתמונת המצב בקשר לתבחינים, לפחות שאנחנו היינו ערים להם.

נועם כץ: יש משרד שזה התפקיד שלו.

יואב קיש: אני חייב לומר לך שכמו שאתה אומר, זה לא תפקידכם בנושא התבחינים.

יואב קיש: אתם גם לא עקבתם שנה אחרי הבן אדם כדי לדעת מה הוא עשה כאן במשך שנה.

נועם כץ: נכון.

יואב קיש: אני מניח שיש קצת יותר מידע עליו מאשר לפני שנה.

ליאת גלזר: נציין שההחלטה הראשונה - - -

יואב קיש: לפני הלחצים הפוליטיים.

ליאת גלזר: אני לא יודעת אם המילה היא לחצים פוליטיים.

יואב קיש: מדיניים.

ליאת גלזר: ההחלטה הראשונה של רשות האוכלוסין - - -

אמיר אוחנה: לא נסמכה על אותה תשתית עובדתית.

ליאת גלזר: כן לתת לו את האשרה בסופו של יום, נעשתה ללא מעורבות של המשרד שלנו.

יואב קיש: לפני שנה.

ליאת גלזר: כן.

ליאת גלזר: לא נשקלו השיקולים האלה.

יואב קיש: שיקולי ה-BDS אז לא נשקלו.

ליאת גלזר: וגם החוק לא היה בתוקף והמדיניות של השרים עדיין לא הייתה.

יואב קיש: אתם נתתם חוות דעת לשר הפנים?

יואב קיש: הוצאתם חוות דעת בעניין הזה?

נועם כץ: הוצאנו, כן.

נועם כץ: ודאי.

יואב קיש: והיא גלויה?

נועם כץ: לא.

נועם כץ: היא לא גלויה.

יואב קיש: אני מנסה להבין את המשמעות שלה.

יואב קיש: אם אני מבין נכון, היא לא גלויה.

נועם כץ: היא לא גלויה.

אמיר אוחנה: אפשר אולי רק את השורה התחתונה.

יואב קיש: לא.

יואב קיש: היא לא גלויה.

אמיר אוחנה: את השורה התחתונה אפשר.

אמיר אוחנה: המלצתם להאריך או לא להאריך?

יואב קיש: אני לא יודע אם אפשר.

נועם כץ: פירטנו את השיקולים המדיניים.

נועם כץ: חשבנו שהיו שיקולים מדיניים מסוימים שצריכים להילקח בחשבון.

יואב קיש: זה תפקידכם.

נועם כץ: לא היה שינוי מהשיקולים הראשונים של הפעם הראשונה.

יואב קיש: אבל בוודאי לא תפקידכם להיכנס לשיקול הם הוא פעיל BDS, כן או לא.

נועם כץ: יש לנו מבט על זה ויש לנו דעות על זה.

נועם כץ: מהעיסוק שלנו בשטח.

נועם כץ: יש לנו ממשק עבודה מול המשרד לנושאים אסטרטגיים בנושאים האלה אבל אנחנו לא חוקרים לעומק.

יואב קיש: ברור שלא.

יואב קיש: ההחלטה, לפחות ההליך כמו שנראה לי, של ביטול המשך האשרה, נראית לי החלטה שהתנהלה כפי שהמשרדים צריכים להתנהל.

יואב קיש: עכשיו אני חוזר למשרד לנושאים אסטרטגיים.

יואב קיש: אתם למעשה עובדים בצורה מסודרת.

יואב קיש: יש לכם תבחינים, אתם בודקים פעילות של אדם או ארגון כזה או אחר ולוקחים החלטה.

יואב קיש: זה בעצם מה שהיה.

ליאת גלזר: כן.

ליאת גלזר: שוב, ההמלצה שלנו היא בגדר המלצה.

ליאת גלזר: הסמכות מוקנית לשר הפנים.

יואב קיש: ברור.

יואב קיש: אני רוצה לשאול אותך שאלה.

יואב קיש: אני לא רוצה להביך אותך.

טלב אבו עראר: אפשר לדעת מה העבירות שהוא עשה?

יואב קיש: אני לא רוצה להביך אותך אבל אמרת בעצמך שהמסמך פורסם על ידיו לכולם.

יואב קיש: אני חושב שלא צריכה להיות לך בעיה לדבר על המסמך.

אמיר אוחנה: הוא גלוי.

אמיר אוחנה: היא אמרה שהוא גלוי.

יואב קיש: אני רוצה לשאול אותה.

ליאת גלזר: שוב, אנחנו בחנו את הפעילות של עומר שאקיר.

יואב קיש: את יכולה לתת דוגמאות לפעילות שלו?

יואב קיש: משהו שהתפרסם.

יואב קיש: לא דברים שלא התפרסמו במסמך.

ליאת גלזר: ממנה עולה תמונה, אתם יכולים כולכם להסתכל במסמך.

ליאת גלזר: לא ארד כאן לפרסומים ספציפיים.

טלב אבו עראר: את לא גלויה.

טלב אבו עראר: את אומרת שזה גלוי אבל את לא גלויה.

יואב קיש: היא אומרת לך שהמסמך שלהם, הם לא הפיצו אותו גלוי.

יואב קיש: אמרו אותו בשימוע לעומר והוא הפיץ את זה באתר האינטרנט שלו.

יואב קיש: היא מרגישה לא נוח לדבר על זה.

ליאת גלזר: הוא תומך במקדם פעילות חרמות כנגד מדינת ישראל, לא באופן חד פעמי אלא באופן מתמשך.

יואב קיש: אני רוצה לדעת מה ואיך הוא עושה.

יואב קיש: תכף נשמע גופים אחרים.

ליאת גלזר: אני אסביר.

ליאת גלזר: הנושא הזה, שיקול דעת שר הפנים שמתבסס על חוות דעת המשרד לנושאים אסטרטגיים תקף כרגע בבית המשפט ובית המשפט יכריע האם ההחלטה של שר הפנים היא סבירה והאם התשתית העובדתית שהובאה בפניו היא סבירה.

יואב קיש: אחת השאלות שעלתה מחברי הכנסת היא מה עשה עומר שאקיר ולמה הוא בעצם BDS.

יעל גרמן: יש שאלה אחרת.

יואב קיש: תגידי מה שאלתך.

יעל גרמן: השאלה שלי היא האם באמת בבדיקה שנעשתה לאחרונה גילו דברים שלא ידעו ולא היו ידועים בבדיקה הראשונה.

יואב קיש: אני חושב שמה שהיא אמרה, אני לא רוצה לומר במקומה, שלפני שנה ב-2017, עת הוא קיבל, בכלל לא עשו בדיקה.

יואב קיש: זאת אומרת, לצורך העניין לא הייתה בדיקת BDS.

יואב קיש: לדעתי החוק לא היה בתוקף.

יואב קיש: לכן זו בדיקה ראשונית לאותו אדם ואין למה להשוות מבחינת הבדיקה הקודמת.

יואב קיש: כן הייתי רוצה לשמוע.

יואב קיש: נמצא כאן פרופסור ג'ראלד שטיינברג שהוא נשיא המכון למחקר ארגונים לא ממשלתיים שיכול לומר לפחות מתפיסת מבטו – והוא מכיר גם את המסמך – על הפעילות של עומר שאקיר ואחרי כן נשמע את חברי הכנסת.

ג'ראלד שטיינברג: תודה רבה היושב ראש.

ג'ראלד שטיינברג: אני רוצה להתחיל עם הארגון.

ג'ראלד שטיינברג: הוא מייצג את הארגון.

ג'ראלד שטיינברג: הוא איש הארגון והאשרה ניתנה לארגון עבורו.

ג'ראלד שטיינברג: הארגון ביקש את האשרה או שהוא ביקש בשם הארגון כמומחה בזכויות האדם.

ג'ראלד שטיינברג: השורה האחרונה, ואני רוצה למלא את התמונה, היא שהוא לא מומחה בזכויות אדם אלא הוא מומחה ב-BDS ודמוניזציה של מדינת ישראל.

ג'ראלד שטיינברג: זה כל מה שהוא עושה.

ג'ראלד שטיינברג: הארגון הזה, Human rights watch, שיש לו תקציב של בערך 75 מיליון דולר לשנה, זה ארגון ענק ואני חושב שזה חלק מהשיקולים של משרד החוץ, עם השפעה בינלאומית, לכאורה יש להם תדמית חיובית כלפי זכויות אדם, חוץ מאשר כלפי ישראל.

ג'ראלד שטיינברג: אני חוקר אותם 20 שנים לעומק.

ג'ראלד שטיינברג: יש לי כאן חצי ספר ויש עוד הרבה חומר לגבי מה שהם עושים.

יואב קיש: אבל אין לנו זמן לקרוא אותו.

ג'ראלד שטיינברג: אני יודע.

ג'ראלד שטיינברג: הם היו בין המובילים בוועידת דרבן בפורום ה-NGO שם התחיל ה-BDS.

מוסי רז: אתה מדבר על לפני 18 שנים.

ג'ראלד שטיינברג: כן.

ג'ראלד שטיינברג: וזה ממשיך עד היום, כמו דברים אחרים שממשיכים עד היום.

מוסי רז: אבל הם אמרו שהם לא מערערים על הארגון אלא הם מערערים עליו.

אמיר אוחנה: מוסי, יש לכם נטייה לסלף את ההיסטוריה.

יואב קיש: אמיר, אל תפריע.

אמיר אוחנה: הוא מפריע.

מוסי רז: מה זה רלוונטי?

מוסי רז: הם פסלו את הבן אדם.

ג'ראלד שטיינברג: אחת הפעילויות הראשונות של ה-BDS הייתה ב-2004, בשיקגו.

ג'ראלד שטיינברג: בראש המסגרת של המזרח התיכון, אגף מזרח תיכון של Human rights watch, שהיא עדיין הבוסית של עומר שאקיר שנותנת לו את ההוראות, שרה לי ויטסון דיברה לפני הוועידה הראשונה או ההפגנה הראשונה בשיקגו למען ה-BDS ודרשו להחרים את חברת.

ג'ראלד שטיינברג: ..

ג'ראלד שטיינברג: זאת אומרת שיש לה היסטוריה ארוכה.

ג'ראלד שטיינברג: הם היו אחרי דוח גולדסטון.

ג'ראלד שטיינברג: היסטוריה ארוכה.

מוסי רז: ....

מוסי רז: החוק הישראלי.

ג'ראלד שטיינברג: אני רוצה לפרוס בפניך את ההיסטוריה.

יואב קיש: בוא נתמקד בשנים האחרונות.

ג'ראלד שטיינברג: כשהם השיגו את עומר שאקיר ושלחו אותו להיות אחד הנציגים שלהם בארץ, הם ידעו בדיוק מה המטרה והיא לקדם את BDS, לקדם דמוניזציה, לקדם את לוקר, העמדה לדין.

מוסי רז: תודה על הדברים.

מוסי רז: אתה שומע מה קורה כאן?

אמיר אוחנה: אתה לא מפסיק להפריע.

מוסי רז: אפילו לא רבע מילה לעניין.

יואב קיש: מוסי ואמיר, שניכם בקריאה ראשונה.

אמיר אוחנה: אני לא אמרתי מילה עד הוא לא הפריע לו.

יואב קיש: נכון, אבל שניכם מפריעים.

יואב קיש: די.

יואב קיש: מוסי, אתה רוצה להיות בקריאה שנייה?

מוסי רז: שום מילה שקשורה לעניין.

יואב קיש: מוסי, אתה תהיה בקריאה שנייה.

יואב קיש: מספיק.

יואב קיש: בבקשה, תמשיך.

יואב קיש: יש לך מעכשיו שלוש דקות.

ג'ראלד שטיינברג: עומר שאקיר בין המובילים של Human rights watch בקמפיין נרחב נגד הבנקים הישראלים ונגד אלו שמשקיעים בהם.

ג'ראלד שטיינברג: לפני חודשיים בלבד הארגון פתח בקמפיין BDS תחת הכותרת התעללות בבנקאית.

ג'ראלד שטיינברג: בנקים ישראלים בהתנחלויות בגדה המערבית.

ג'ראלד שטיינברג: בספטמבר האחרון הארגון קרא למשקיעים מוסדיים בכל רחבי העולם למשוך את הכספים שלהם מבנקים ישראלים.

יואב קיש: מה הייתה המעורבות האישית של עומר שאקיר בנושא הבנקים?

ג'ראלד שטיינברג: הוא חלק מהצוות.

יואב קיש: עומר שאקיר היה מעורב בדוח הזה על הבנקים?

ג'ראלד שטיינברג: הוא גם משדר בטוויטר ובכל המדיה החברתית את אותם דברים.

יואב קיש: מתי יצא דוח הבנקים הזה?

ג'ראלד שטיינברג: לפני חודשיים.

יואב קיש: ועומר שאקיר היה מעורב בכתיבה שלו.

ג'ראלד שטיינברג: הוא היה מעורב בהפצה שלו.

טלב אבו עראר: הוא אישית.

ג'ראלד שטיינברג: זה צוות.

ג'ראלד שטיינברג: מדובר על צוות שעוסק בזה.

ג'ראלד שטיינברג: עוד דוגמה.

ג'ראלד שטיינברג: הוא יצא לבחריין לפני בערך חצי שנה כדי לקדם את החרם דרך פיפ"א.

ג'ראלד שטיינברג: החרם על הכדורגל הישראלי.

ג'ראלד שטיינברג: דווקא ממשלת בחריין לא נתנה לו אשרה להיכנס.

ג'ראלד שטיינברג: אבל הפעילות שלו, גם על ידי זה שהוא יצא לשם, גם על ידי כל הפעילות שלו, במסגרת של המדיה החברתית, זה לגרום לפיפ"א להחרים את פעולות הכדורגל בישראל.

ג'ראלד שטיינברג: בשבוע שעבר פעילת BDS המובילה לינדה סרסור בארצות הברית תועדה אומרת שעומר שאקיר הוא אכן פעיל BDS השייך לתנועה.

ג'ראלד שטיינברג: באירוע שכותרתו פלסטין, בכל מקום היא אמרה שיש פעילים מושמצים התומכים ב-BDS כמו עומר שאקיר שעובד ב-Human rights watch ועדיין מנסה להיאבק בתיק המשפטי המתנהל נגדו.

ג'ראלד שטיינברג: זאת לינדה סרסור, אחת המובילות של ה-BDS שמחבקת אותו.

יואב קיש: תודה רבה.

יואב קיש: שרה העצני כהן, ישראל שלי.

שרה העצני כהן: אני רוצה שנציג את העובדות.

שרה העצני כהן: לצערי נציג משרד החוץ לא נמצא.

שרה העצני כהן: חבל.

יואב קיש: איפה הוא?

קריאה: הוא יצא.

שרה העצני כהן: חבל.

שרה העצני כהן: הוא צריך לשמוע את זה.

יואב קיש: הייעוץ המשפטי כאן?

בת-ציון בן-דוד גרסטמן: כן.

יואב קיש: יש כאן את הייעוץ המשפטי של משרד החוץ.

שרה העצני כהן: מצוין.

שרה העצני כהן: מה שקרה זה שמדינת ישראל נכנעה ללחץ בינלאומי והפקירה בעצם את הזכויות של האזרחים שלה עצמה.

שרה העצני כהן: בתחילת 2017 המלצת משרד החוץ הייתה לא להעניק אשרת עבודה לעומר שאקיר.

שרה העצני כהן: הם שינו.

יואב קיש: זה נכון?

בת-ציון בן-דוד גרסטמן: כן.

בת-ציון בן-דוד גרסטמן: זה נכון.

יואב קיש: המלצה הראשונית הייתה לא לתת.

בת-ציון בן-דוד גרסטמן: ההמלצה הראשונית יצאה לא מגורם מתכלל אלא מגורם במשרד.

יואב קיש: מקצועי.

בת-ציון בן-דוד גרסטמן: כן.

בת-ציון בן-דוד גרסטמן: אבל גורם שאמון על משהו מסוים.

יואב קיש: שלא ראה את הלחץ הבינלאומי שאתם הולכים לקבל.

בת-ציון בן-דוד גרסטמן: שלא אמור להגיש את השיקולים.

שרה העצני כהן: אגף ארב"ל.

שרה העצני כהן: גם מינהל האוכלוסין לא נתן לו בפברואר 2017 את האשרה לפי הנחיה.

שרה העצני כהן: משרד החוץ, כנראה הגורם המתכלל, שרואה את התמונה המלאה, נכנע ללחץ בינלאומי מאוד מסיבי כי ארגון HRW הוא ארגון שיש לו זרועות תמנון בכל ממשלות המערב ובארגונים בינלאומיים כולל באו"מ.

שרה העצני כהן: חשוב להבין את העוצמה של הארגון הזה.

שרה העצני כהן: הארגון הזה, בקונטקסט הישראלי שלו, מקדם חרם על ישראל ומקדם פעילות כנגד אזרחי מדינת ישראל ולא מדובר כאן על איסור כניסה לישראל אלא מדובר בשלילת פריבילגיה שקוראים לה אשרת עבודה.

שרה העצני כהן: אין שום סיבה שגם נפתח לו את הדלת וגם הוא יירק לנו בפרצוף.

טלב אבו עראר: תגידי את זה לבית המשפט.

שרה העצני כהן: יש שלוש פעילויות מרכזיות שעומר שאקיר הוא עצמו, ויש הוכחות כתובות לכך, קידם בזמן שהוא היה כאן אצלנו בבית.

שרה העצני כהן: הראשונה היא לחץ על פיפ"א, כמו שאמר פרופסור שטיינברג, השנייה היא קידום הרשימה השחורה של האו"מ שכוללת חרם על חברות ישראליות, והשלישית היא קידום דוח הבנקים שכולל רשימה וקידום החרם על בנקים ישראלים.

שרה העצני כהן: מה שקרה זה שמדינת ישראל אמרה לא לתת לו אשרה והיא התקפלה תחת לחץ בינלאומי ועכשיו יש הזדמנות להרים את הראש.

שרה העצני כהן: לא יכול להיות שמדינת ישראל תפתח את הדלת ותיתן פריבילגיות לפעילים שפועלים בכסות של זכויות אדם נגד האזרחים שלה עצמה.

יואב קיש: תודה.

יואב קיש: חברי הכנסת.

יואב קיש: הראשון חבר הכנסת אמיר אוחנה.

יואב קיש: אחריו טלב אבו עראר, מוסי רז ויעל גרמן.

אמיר אוחנה: קודם כל, כדי להבין, מה כרגע המדיניות?

אמיר אוחנה: נותנים לו?

אמיר אוחנה: מאריכים לו או לא מאריכים לו?

יואב קיש: לא.

יואב קיש: המדיניות היא לא להאריך.

נעמה פלאי: העמדה כפי שהועברה אליו על ידי שר הפנים היא שלא נותנים לו רישיון עבודה לשנה נוספת.

נעמה פלאי: הוא הגיש עתירה.

יואב קיש: לא הייתה תשובת הממשלה.

נעמה פלאי: הוא הגיש עתירה לבית המשפט.

יעל גרמן: יואב, לפני שאתה נותן לנו זכות דיבור, אנחנו שמענו כאן את המקטרגים.

יעל גרמן: האם יש גם כאלה שסבורים ההפך?

יואב קיש: אני אשאל.

יואב קיש: אולי הוא הגיע לכאן?

יואב קיש: הוא נמצא כאן בחדר?

יואב קיש: לא.

יעל גרמן: הוא לא, אבל בוודאי יש כמה כאלה.

יואב קיש: נראה.

יואב קיש: אם יש כאלה שרוצים, ארגונים אזרחיים שרוצים להגן על טוהר המידות שלו כמי שאיננו אשם ב-BDS.

אמיר אוחנה: אל תדאג, החברים יעשו את העבודה.

יעל גרמן: אין.

יעל גרמן: חבל.

יואב קיש: אנחנו נשמע את חברי הכנסת.

יואב קיש: יש לי הרגשה שיהיה לו ייצוג גם בקרב חברי הכנסת.

יואב קיש: טלב אבו עראר, בבקשה.

טלב אבו עראר: מכובדי היושב ראש, אני חושב שהדיון כאן מיותר.

טלב אבו עראר: עצם העובדה שהנושא הזה נדון בבית המשפט ויש צו ביניים, כך הבנתי, זה מייתר.

שרה העצני כהן: הוא לא מיותר כי תשובת המדינה היא בעתירה.

יואב קיש: סליחה, לא להפריע.

יואב קיש: לחברי הכנסת יש שלוש קריאות אבל מי שיפריע מהציבור, אני אוציא אותו.

יואב קיש: לא מפריעים לחברי כנסת.

טלב אבו עראר: אני חושב שלא מן הצדק להפוך אנשים שהם פעילי זכויות אדם לאנשים עבריינים.

טלב אבו עראר: לא הצלחתי להבין מה הסיבה לכך, מה העבירות שהוא ביצע.

יואב קיש: אחר כך אני אומר לך.

טלב אבו עראר: אל תפריע לי גם אתה.

יואב קיש: זאת זכות שיש ליושב ראש.

טלב אבו עראר: האם הוא מהווה סכנה לביטחון המדינה, לציבור בישראל?

טלב אבו עראר: לא הבנתי מה הדבר שמהווה סכנה על כולנו.

טלב אבו עראר: הוא בסך הכול פעיל בעל אזרחות אמריקאית וכנראה שאתם תגיעו בתקופה המסוימת, בשלב מסוים, לביטול כל עשרות העובדים של העולם כי כל העולם מגנה את הכיבוש.

יואב קיש: ממש לא.

יואב קיש: איך הגעת לזה?

טלב אבו עראר: טראמפ לבד לא יעזור לך.

יואב קיש: אמרנו כל העולם, חוץ מארצות הברית.

טלב אבו עראר: מי שהביא את הדיון הזה לכאן היום, נדמה לי שהוא ביטול המשחק.

טלב אבו עראר: במקום שידעו מה הסיבה, שרה בממשלת ישראל שביטלה את המשחק, עצם העובדה שהעבירה אותו לירושלים מחיפה - - -

יואב קיש: חבר הכנסת טלב אבו עראר, נא להתמקד בדיון.

יואב קיש: השרה לא נמצאת כאן.

טלב אבו עראר: זכותו בשלוש דקות לומר מה שאני רוצה.

יואב קיש: בסדר, אבל אתה מאשים אנשים שלא נמצאים כאן.

יואב קיש: אני אתן לך את הזמן.

טלב אבו עראר: אני עדיין לא קראתי לחרם.

יואב קיש: אני אתן לך את הזמן אבל אני חושב שזה לא ראוי לבוא בהאשמות כלפי השרה שלא נמצאת כאן.

טלב אבו עראר: ראוי מאוד.

טלב אבו עראר: אתה כיושב ראש מתמקד בעניין כל הזמן.

יואב קיש: אני מבקש להתמקד בעניין.

יואב קיש: בבקשה.

טלב אבו עראר: אדוני, זכותי לדבר על כל העניין.

טלב אבו עראר: לכן אני חושב שנמתין להחלטת בית המשפט.

טלב אבו עראר: מה שיוחלט, נכבד.

טלב אבו עראר: למה בכלל מתקיים הדיון הזה?

יואב קיש: אני אסביר לך.

טלב אבו עראר: אין לך נושאים אחרים לדון בהם?

אמיר אוחנה: גם מה שאמר בית המשפט באום אל חיראן, אתה מכבד?

טלב אבו עראר: בית המשפט העליון?

טלב אבו עראר: אמרו שיעשו...

יואב קיש: אני רוצה לומר לחבר הכנסת טלב אבו עראר ששאל שאלה לגבי העבירות.

יואב קיש: העבירות הן מאוד פשוטות.

יואב קיש: .

יואב קיש: פעילת בתחום ה-BDS, קריאה לחרמות על מדינת ישראל, וכן, מדינת ישראל נלחמת באנשים שפועלים כך, בוודאי לא צריכה, וזה אבסורד, שהאנשים האלה קיבלו אשרת עבודה במדינת ישראל.

יואב קיש: חבר הכנסת אמיר אוחנה, בבקשה.

אמיר אוחנה: לפי מיטב הבנתי תשובת המדינה צריכה להינתן לבית המשפט עד ה-21 ביוני.

אמיר אוחנה: תקנו אותי אם אני טועה אבל אני לא טועה.

אמיר אוחנה: אם כן, הדיון כאן הוא מאוד רלוונטי וחשוב לשמוע את הדברים.

טלב אבו עראר: אבל מה זה יעזור לך?

אמיר אוחנה: מה זה לי?

אמיר אוחנה: זה למדינת ישראל.

טלב אבו עראר: גם למדינת ישראל זה לא יעזור.

יואב קיש: טלב, אל תפריע.

יואב קיש: אני שמרתי שלא יפריעו לך ואני מבקש שלא תפריע.

אמיר אוחנה: הדיון כאן הוא מאוד רלוונטי.

אמיר אוחנה: מדינת ישראל החליטה שהיא נוקטת בקו שהיא לא מאפשרת למי שפועל נגדה לפעול כאן ולקבל אשרת עבודה.

יואב קיש: אני מבקש מסמנכ"ל משרד החוץ שהיה כאן שיחזור.

יואב קיש: תקראו לו שיחזור.

יואב קיש: אנחנו רוצים אותו כאן בדיון.

בת-ציון בן-דוד גרסטמן: הוא נדרש להתייצב בדיון נוסף בוועדה לביקורת המדינה.

יואב קיש: שיבוא לכאן.

יואב קיש: הוא באמצע דיון ואני מבקש שהוא יבוא לכאן עכשיו.

יואב קיש: עם כל הכבוד לוועדת ביקורת המדינה, אנחנו באמצע דיון והוא זומן אליו.

יואב קיש: הוא היה כאן ואני מבקש שהוא יחזור לכאן.

אמיר אוחנה: ההחלטה של משרד הפנים שנסמכה על ההמלצה ועל חוות הדעת של המשרד לעניינים אסטרטגיים היא ראויה, נכונה, חיובית, למעשה הכרחית.

אמיר אוחנה: אנחנו דמוקרטיה אבל אנחנו דמוקרטיה מתגוננת.

אמיר אוחנה: אנחנו מגנים על עצמנו מאלה שפועלים נגדנו.

אמיר אוחנה: לכן תודה לכל מי שחשף את הפעילויות שלו שהן במובהק פעילויות BDS.

אמיר אוחנה: תודה לכם שפעלתם.

טלב אבו עראר: מה נחשף?

טלב אבו עראר: הוא לא כאן.

אמיר אוחנה: שמענו.

אמיר אוחנה: שמעת את הרשימה השחורה.

אמיר אוחנה: דרך אגב, חרם על בזק.

אמיר אוחנה: אתה יודע למה על בזק?

אמיר אוחנה: כי בזק מספקת שירותים מעבר לקו הירוק.

אמיר אוחנה: חרם על בזק.

אמיר אוחנה: אתה קולט?

אמיר אוחנה: כמובן הבנקים.

אמיר אוחנה: כל הבנקים הישראלים, הוא רוצה לעודד חרם על הבנקים הישראלים.

אמיר אוחנה: זה פעיל BDS וטוב שהחלטתם לא להאריך את אשרת העבודה שלו ואני מקווה שזה גם מה שתשיבו לבית המשפט.

אמיר אוחנה: אני רק מקווה – אבל לא בהכרח מאמין – שזה גם מה שבית המשפט יחליט בסופו של דבר.

יואב קיש: תודה רבה.

יואב קיש: חבר הכנסת מוסי רז.

מוסי רז: גם אני תמה על הדיון הזה.

מוסי רז: יש דיון בבית המשפט, שם יצטרך להוכיח.

מוסי רז: אני כמובן מתנגד לחוק הזה כפי שהועבר, החוק להגבלת חופש הביטוי של ישראלים ושל לא ישראלים.

מוסי רז: אבל כאן בעצם זומנו שני ארגונים שכל מטרתם לשבש את הדמוקרטיה הישראלית, לרדוף את כל מי שתומך בזכויות אדם, כל מי שתומך בשלום, שני ארגונים ושני אנשים שעשו קריירה על הנושא הזה במשך שנים.

אמיר אוחנה: זו הדמוקרטיה הישראלית.

מוסי רז: הם הוזמנו להיות הקטגורים של הבן אדם.

מוסי רז: גילוי נאות, אני פגשתי אותו פעם אחת אבל לא יודע לומר מה הוא עשה או לא עשה.

מוסי רז: לשם כך יש את בית המשפט.

מוסי רז: עלו כאן השאלות הבאות: האחת, לא מדובר על מתן רישיון אלא מדובר על חידוש רישיון, קרי, אם אתה לא מחדש, אתה מגרש.

מוסי רז: זה שונה לגמרי מאשר לתת רישיון מלכתחילה.

מוסי רז: שנית, נאמר לנו על ידי משרדי הממשלה שלא שללו את הארגון.

מוסי רז: מה שנטען כאן על ידי הרודפים היה נגד הארגון.

יואב קיש: קטגורים.

מוסי רז: רודפים.

אמיר אוחנה: אתה מציע להחיל עליהם דין רודף?

מוסי רז: הם דיברו על הארגון.

אמיר אוחנה: אתה יודע מה העונש על דין רודף.

יואב קיש: אמיר, אל תפריע לו.

יואב קיש: תן לו לסיים.

מוסי רז: הם דיברו על הארגון.

מוסי רז: אם כן, מה זה הסתירות האלה?

מוסי רז: איך אנחנו יכולים ליצור מצב שאנחנו ארגון, דווקא בגלל שהוא כל כך חשוב, הרי 75 מיליון דולר זה בכל העולם ולא רק כאן, שבעצם מגרשים מהארץ פעיל על משהו שכתב או לא כתב.

מוסי רז: לי לא הוצגה שום הוכחה.

מוסי רז: זה שאמרו שעשה, אני לא יכול לומר שעשה או לא עשה.

מוסי רז: לא מכיר אותו.

מוסי רז: פגשתי אותו פעם אחת בתל אביב.

אמיר אוחנה: בשימוע הוא לא הכחיש.

אמיר אוחנה: בשימוע הוא הכחיש?

יואב קיש: תן לו לסיים.

יואב קיש: לא אני ולא אתה נסכים עם מוסי אבל בוא נשמע אותו.

מוסי רז: נאמר לי שמה שנטען כלפיו בשימוע, ואני לא קראתי את המסמך הזה, אלה דברים שקרו לפני שהוא בא לארץ.

מוסי רז: זה מה שנאמר.

מוסי רז: אולי זה מדויק ואולי לא.

יואב קיש: לא בטוח שזה משנה משהו.

יואב קיש: גם אם זה נכון, לא בטוח שזה צריך לשנות בהחלטה.

מוסי רז: אני חושב שזה משנה מאוד משום שכאן לא מדובר על מתן רישיון אלא על גירוש.

יואב קיש: אז לא בחנו את זה.

יעל גרמן: ואם כן בחנו?

יואב קיש: צריך להסתכל, לראות מה היה שיקול הדעת.

יואב קיש: נכון.

יואב קיש: אבל כל העבודה של ה-BDS לא נעשתה לפני נתינת הרישיון הראשון.

יואב קיש: דרך אגב, שמעת מה אמר הגורם המקצועי גם במשרד החוץ.

יואב קיש: בהתחלה הוא אמר לא לתת לו.

יואב קיש: היה לחץ בינלאומי שקיפל את האנשים.

מוסי רז: תרתי דסתרי.

יואב קיש: לא.

מוסי רז: מצד אחד אומרים לי שלא נעשתה בדיקה של BDS, אז הציעו לא לתת רישיון.

יואב קיש: כנראה בגלל נימוקים אחרים.

יואב קיש: זאת זכות.

יואב קיש: תבין.

יואב קיש: אני אסביר לך.

מוסי רז: מדובר בטרור?

מוסי רז: מה הנימוקים האחרים?

יואב קיש: אני אסביר לך.

יואב קיש: לתת רישיון עבודה לאזרח זר במדינת ישראל, זאת זכות שהיא לא מוקנית לאף אחד.

יואב קיש: זו סמכות מלאה שלנו כמדינת ישראל להחליט דרך שר הפנים האם אנחנו רוצים או לא רוצים לעשות את זה.

יואב קיש: אני לא מכיר את החוק על כל הדקויות שלו אבל לא מדובר במי שגר כאן וחי כאן.

יואב קיש: מדובר באנשים שרוצים לבוא לעבוד כאן וזוהי זכות שלא חייבים להיות כאלה נדיבים אתם.

מוסי רז: אין מחלוקת שלא חייבים לתת לכל אחד את הזכות הזאת אבל צריך להשתמש גם בעניין הזה של מתן הרישיון וחידוש הרישיון שהוא שונה ממתן רישיון.

מוסי רז: אם אנחנו מחילים על חידוש רישיון את אותם כללים של מתן רישיון, כבר אנחנו טועים.

מוסי רז: אם אנחנו לא מבינים שאחרי שבן אדם עובד כאן שנה, להגיד לו שהוא יוצא מכאן, זה שונה.

יואב קיש: קח מקרה אחר.

יואב קיש: עזוב, לא BDS.

יואב קיש: קח מקרה שבא לכאן אדם מסיטי בנק והוא עובד כאן ועכשיו מחליטים לא לחדש לו.

יואב קיש: זה לגיטימי לגמרי.

יואב קיש: אני לא חושב שיש כאן משהו.

מוסי רז: לא אמרתי לגיטימי או לא.

יואב קיש: אני לא רואה הבדל כזה, אבל בסדר.

מוסי רז: הכללים חייבים להיות שונים כי משמעות הדבר היא גירוש.

מוסי רז: זה לא אי מתן רישיון אלא זה גירוש.

יואב קיש: תודה.

יואב קיש: חברת הכנסת יעל גרמן.

יעל גרמן: תודה.

יעל גרמן: בניגוד לחבריי אני באמת לא אביע דעה כי אני לא יכולה להביע דעה.

יעל גרמן: אני לא יכולה להביע דעה כי אין לי את ההוכחות, אין לי את המסמכים, חלקם בכלל סמויים ויש היום דיון בבית המשפט העליון.

יעל גרמן: אני סומכת על בית המשפט העליון.

יואב קיש: לא היום.

יואב קיש: במחוזי.

יעל גרמן: אני גם סומכת על המחוזי.

יעל גרמן: קרוב לוודאי שזה יתגלגל גם לעליון, בין אם זה יהיה כך ובין אם זה יהיה כך ובוודאי ימשכו את זה למעלה.

יעל גרמן: באמת אני סומכת.

יעל גרמן: גם כאשר קובעים בעד החוק ההדחה.

יעל גרמן: אני אחכה בשקט.

יעל גרמן: אבל אני רוצה לומר לך כיושב ראש שאני לא ידעתי בכלל על מה הדיון ולא היה לי שום חומר.

יעל גרמן: ראיתי שיש איזשהו דיון בו כתוב BDS.

יעל גרמן: אין חומר ואין כלום.

יעל גרמן: באתי לכאן כי פשוט התעניינתי לדעת במה מדובר.

יואב קיש: את יכולה לשאול את מנהלת הוועדה.

יואב קיש: היא הייתה מעבירה לך.

יעל גרמן: אנחנו שאלנו.

יעל גרמן: לא היה חומר כתוב.

יעל גרמן: היא לא יכלה להאיר את עינינו.

יעל גרמן: בוודאי ששאלנו.

יעל גרמן: אני גם רוצה לומר לך שמאוד מאוד מפריע לי שHuman rights watch- לא נמצאים כאן.

יעל גרמן: בוודאי אפשר היה להזמין אותם.

אמיר אוחנה: הם הוזמנו.

אמיר אוחנה: לא? האדם הוזמן.

אמיר אוחנה: עומר שאקיר הוזמן.

לאה קריכלי: הוזמנה נציגה.

יעל גרמן: הם לא הוזמנו.

יעל גרמן: אני רואה בזה טעם לפגם.

לאה קריכלי: הוזמנה שרי בקשי.

יואב קיש: אני תכף אבדוק אם הוזמנו או לא, אבל בכל מקרה, אם לא הוזמנו, זאת הייתה טעות כי לא הייתה כל סיבה שלא יהיו.

אמיר אוחנה: אם זה אני מסכים.

אמיר אוחנה: הדבר היחיד שאני מסכים לו.

יואב קיש: משרד החוץ.

יואב קיש: אני הבנתי שהדוח הוא סגור.

יואב קיש: אני מכנס בעוד שעה, בשעה 14:00, ישיבה של הוועדה המצומצמת.

יואב קיש: חברת הכנסת גרמן.

יואב קיש: אני מבקש שתביאו את הדוח בשעה 14:00 ושהסמנכ"ל יהיה כאן ויציג את הנתונים.

יואב קיש: אנחנו נבחן לעומק את השיקולים.

יואב קיש: אני מבקש מנציגי המשרד לעניינים אסטרטגיים ומשרד הפנים שתהיו גם בדיון הסגור הזה של ועדת הפנים המצומצמת כדי להציג את הנושאים האלה.

יואב קיש: אני לא מוכן לקבל את ההתנהלות הזאת שהוא בא לכאן לדיון והולך ואפילו לא אומר ולא מבקש רשות.

לאה קריכלי: לפני שהוא הלך הוא ניגש ואמר שהוא הולך ומשאיר כאן את הלשכה המשפטית.

יואב קיש: זה לא הגיע אלי.

יואב קיש: אני מבקש שהדיון יהיה בשעה 14:00 ואני מבקש שתציגו את הדוח הזה ואנחנו נבחן אותו בפורום סגור.

יעל גרמן: אם אפשר בשעה 13:45 כי אני פותחת את היום ללא עישון.

יואב קיש: בסדר.

יואב קיש: בשעה 13:50 כי יש כאן דיון אחר שנקבע קודם לכן.

אברהם גז: אנחנו ארגון שורת הדין.

אברהם גז: אנחנו נמצאים בשתי עתירות כרגע.

אברהם גז: עתירה ראשונה שלא נסגרה על ההחלטה הראשונה לאשר לו לקבל אשרת עבודה לשנה.

אברהם גז: גם העתירה הזאת, אחרי שנה, היא עדיין לא נסגרה.

אברהם גז: העתירה השנייה שעליה מדובר כרגע היא העתירה של עומר שאקיר ו-...

אברהם גז: נגד שר הפנים שלא להאריך את האשרה.

אברהם גז: שתי הערות קצרצרות משפטיות.

אברהם גז: אחת נאמרה אבל נראה לי שחשוב לייצב אותה כי היא בתשתית הדיון.

אברהם גז: אין לאף אדם בעולם זכות קנויה לא להיכנס למדינת ישראל ולהבנתי לא להיכנס לאף מדינה בעולם.

יעל גרמן: מלבד לאזרחים.

אברהם גז: נכון, מלבד לאזרחים ואם לדייק, גם אזרחים ותושבים קבועים.

יואב קיש: בוא נגיד אזרחים זרים.

יואב קיש: תושבי מדינות אחרות.

אברהם גז: גם יש אמנות מסוימות לגבי פליטים או דברים כאלה.

אברהם גז: אבל אדם שהוא לא אזרח והוא לא תושב קבע והוא לא פליט או משהו כזה, אין לאף אדם כזה בעולם זכות קנויה להיכנס לשום מקום והוא נכנס על פי כללי אותה מדינה כפי שהיא הגדירה אותם.

אברהם גז: חילק כאן חבר הכנסת מוסי רז בין חידוש רישיון לבין נתינת רישיון לראשונה.

אברהם גז: גם כאן אני חושב שחשוב לדייק.

אברהם גז: הרישיון המקורי שניתן לו על ידי שר הפנים, גם אם הוא נתקף על ידינו וגם אם מישהו אהב אותו או לא אהב אותו, הרישיון שניתן לו ניתן לשנה.

אברהם גז: אי אפשר לבוא אחרי שנה ולהגיד למה אתה לא ממשיך את הרישיון.

אברהם גז: הרישיון ניתן לשנה.

יואב קיש: לא שוללים באמצע רישיון, שאז אולי ההערה של מוסי רז הייתה יותר נכונה.

אברהם גז: כן.

אברהם גז: אם כן, מה הטענה בדיוק?

מוסי רז: יש הבדל בין לא לתת לבין לא לחדש.

יואב קיש: אני לא בטוח.

אברהם גז: אני אחדד את הנקודה.

אברהם גז: לא יתכן שכאשר אתה נותן רישיון לאדם, עכשיו עד סוף חייו הוא צריך לקבל רישיון כי הוא אי פעם קיבל אותו.

אברהם גז: הרישיון ניתן לשנה וזהו.

יואב קיש: תודה.

יואב קיש: עורך דין יותם אייל, הפורום המשפטי למען ישראל.

יותם אייל: שלום.

יותם אייל: אני חושב שחשוב להבין שיש כאן שתי שאלות.

יותם אייל: שאלה ראשונה היא סמכותו של שר הפנים ואני לא נכנס כרגע למקרה הספציפי של עומר שאקיר.

יותם אייל: נתקפה כאן סמכותו של שר הפנים בעניין של איזה עבירות נעשו וכדומה.

יותם אייל: שר הפנים לא צריך שיבוצעו עבירות.

יותם אייל: הסמכות של שר הפנים היא מאוד רחבה, היא הוכרה בפסיקה גם להענקה וגם לשלילה.

יואב קיש: כרגע אנחנו לא מתמקדים בזה.

יותם אייל: הדבר השני.

יותם אייל: הצגנו בעבר בחוק אחר את דעתנו כידידי בית המשפט.

יותם אייל: זו שאלה האם החרם מצדיק דבר כזה וזה בלי קשר לנקודה.

יותם אייל: מבחינת החרם, המדינה כבר הגדירה את זה כדבר מאוד משמעותי שהיא מוכנה בשבילו להגביל במקום מסוים את סמכותו של שר הפנים ולכן נראה שלומר שבגלל שהוא כבר בארץ, אז עכשיו אי אפשר להסדיר את מה שהתגלה, זה באמת מצחיק.

יואב קיש: תודה.

יואב קיש: אני מסכם את הדיון.

יואב קיש: ראשית, נועם כץ, חזרת אלינו.

יואב קיש: לא ידעתי שעדכנת שאתה יוצא.

יואב קיש: הבנתי שעדכנת.

יואב קיש: בסדר.

יואב קיש: אז הביקורת שלי הייתה למצב שהופתעתי אבל זה היה קצר בתקשורת.

יואב קיש: אני רוצה להגיד לגבי העניין.

יואב קיש: קודם כל, אמרתי שמבחינתי ההליך, לפחות לתפיסתי, התקיים בדיוק כפי שצריך להתנהל.

יואב קיש: יש דבר אחד שלא הובהר לפני וקבעתי דיון לעוד כ-50 דקות, בשעה 13:50.

יואב קיש: נא לבוא עם המסמך של חוות הדעת של משרד החוץ.

יואב קיש: ועדה סגורה של ועדת הפנים.

יואב קיש: הדיון יהיה מקצועי של משרד החוץ, משרד הפנים והמשרד ל-BDS.

יואב קיש: אנחנו נראה את הנימוקים שאתה מציג.

ליאת גלזר: המשרד נגד ה-BDS.

יואב קיש: כמובן.

יעל גרמן: למלחמה.

יעל גרמן: למאבק ב-BDS.

יואב קיש: את צודקת.

יואב קיש: חסכת מילה וזה לא היה במקום.

יואב קיש: אנחנו נשמע כי בעיני חייבת להיות תמימות דעים.

יואב קיש: לתפיסתי.

יואב קיש: זאת אמירה סובייקטיבית שלי, של ביטול התמיכה בעמדת השר דרעי, ביטול ותמיכה בעמדת השר גלעד ארדן ואני לא מבין איך שיקולים מדיניים צריכים להכניע כאן את טובת הציבור.

יואב קיש: אני חושב שזה המסר הכי חשוב שאני מרגיש שיצא מהוועדה הזו.

יואב קיש: אנחנו נשמע את הדוח ואולי תשכנעו אותנו אבל בוודאי ובוודאי המסר חייב להיות שמדינת ישראל נלחמת ב-BDS.

יואב קיש: יש חוק בעניין הזה ואנחנו פועלים נגד BDS.

יואב קיש: אין שום פשרות במאבק מול ה-BDS.

יואב קיש: תודה רבה.

יואב קיש: הישיבה נעולה.